Hans Otto Erdmann

Hans Otto Erdmann (født 18. desember 1896 i Insterburg i Øst-Preussen, død 4. september 1944) var en tysk militæroffiser og medlem av tysk motstandsbevegelse under andre verdenskrig. Han ble henrettet av Nazi-regimet for sin deltakelse i 20. juli-attentatet.

 Biografi 
Erdmann ble født i Insterburg i daværende Øst-Preussen. Under første verdenskrig tjenstgjorde Erdmann som offiser i den tyske hæren og arbeidet senere som postbetjent. I 1935 meldte han seg til Wehrmacht og ble utplassert ved Generalkommandoen i Königsberg i 1944 med rang som oberstløytnant. Biografi  hos minnesenteret for tysk motstandsbevegelse

I juni 1944 informerte Claus von Stauffenberg Erdmann om det planlagte attentatet på Hitler. I Operasjon Valkyrie var det planlagt at Erdmann skulle organisere okkupasjonen av offentlige bygninger og radiostasjoner i Øst-Preussen.

Etter at 20. juli-attentatet hadde mislyktes ble Erdmann arrestert 17. august 1944. Han ble den 4. september 1944 sammen med Kurt Hahn, Gerhard Knaak, Heinrich Graf von Lehndorff-Steinort og Max Ulrich von Drechsel dømt til døden av Volksgerichtshof, ledet av Günther Nebelung. Alle ble hengt på samme dag i Plötzensee fengsel i Berlin.

 Referanser 

Kategori:Personer fra Tsjernjakovsk rajon
Kategori:Tyske arméoffiserer
Kategori:Tyskere fra første verdenskrig
Kategori:Tyskere fra andre verdenskrig
Kategori:Militære opposisjonelle under det tredje rike
Kategori:Deltakere i 20. juli-attentatet
Kategori:Tysk militærpersonell (Hæren i Keiserrike)
Kategori:Tysk militærpersonell (Hæren i Wehrmacht)
Kategori:Tyskere dømt for forbrytelser mot det tyske nazi-regimet
Kategori:Henrettede tyskere
Kategori:Personer henrettet ved hengning